
Tárgy: Zalakaros, gyógyhely megnevezés megújítási engedélyeztetéséhez forrás biztosítása

Az előterjesztést készítette: Tóthné Őri Ibolya városfejlesztési osztályvezető 


Tisztelt Képviselőtestület!

Zalakaros Város Önkormányzata üzemeltetésében lévő „Zalakaros gyógyhely” számára a gyógyhely megnevezés használatát 282/Gy/1978 számú, 1978. év június 14-én kelt határozattal engedélyezte az Egészségügyi Minisztérium Gyógyfürdőügyi Igazgatósága.

A természetes gyógytényezőkről szóló 74/1999. (XII.25) EüM rendelet értelmében szükséges a gyógyhely megnevezés használat megújítása előtt több szakhatóság szakvéleményét megkérni.

Az idei évben befejezte a Fehér Megyei Kormányhivatal akkreditált laborja a 4 évszakos levegőterheltségi szint mérését, melynek a költség fedezetéről a KT döntött.

Ezt követően írásban megkerestük a Nemzeti Népegészségügyi Központot a gyógyhely megnevezés használat engedélyezése ügyében. Arról tájékoztattak, hogy a természetes gyógytényezők szakterülethez tartozó hatósági engedélyezési feladatok a népegészségügyi feladatkörökben eljáró Budapest Főváros Kormányhivatala hatáskörébe tartozik.

A gyógyhely megnevezés megújítása előtt az alábbi szakhatóságok kerültek megkeresésre:

Nemzeti Népegészségügyi Központ több pontban felsorolta, hogy a szakvélemény elkészítéséhez milyen tartalmú dokumentációt kér benyújtani, valamint megküldte a szakvéleményre fizetendő eljárási díj összegét, 166.097,- Ft + Áfa = 210.943,- Ft-ot.

A NNK szakvéleményéhez több szakhatóság véleményét is csatolnunk szükséges:
1. Az Országos Meterológiai Szolgálat írásbeli tájékoztatása alapján a szakvélemény elkészítésének díja 462.000,- Ft + Áfa = 586.740,- Ft.
2. Megkeresésre került a Zala Megyei Kormányhivatal Népegészségügyi Főosztálya, még nem érkezett tőlük válasz.
3. Szintén megkerestük a Zala Megyei Kormányhivatal Nagykanizsai Járási Hivatal Népegészségügyi Osztályát, várjuk válaszlevelüket.
4. a szakhatóságok szakvélemények beszerzését, illetve az engedélyezési dokumentáció elkészítését követően benyújtjuk megújítási kérelmünket a Budapest Főváros Kormányhivatalához. Az eljárásért fizetendő igazgatás szolgáltatási díj összege: 160.000,- Ft.

Határozati javaslat:

1./ Zalakaros Város Önkormányzat Képviselőtestülete határozatban rögzíti, hogy a gyógyhely megnevezés megújítás engedélyeztetési eljárásához bruttó 1.200.000,- forrást különít el.  A pénzügyi fedezetet egyrészt a Beruházások között tervezett ipari csarnok fűtés korszerűsítés 600.000 Ft-os előirányzatának átcsoportosításával, másrészt  a 2020. évi költségvetés céltartalékai között a közműtervek soron tervezett összegből 600.000 Ft e célra történő átcsoportosításával biztosítja. 

Határidő: azonnal
Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető
                               Horváthné Juhász Barbara pénzügyi osztályvezető - tájékoztatásul a költségvetés számára                     			            


			            			Novák Ferenc
                                                               			   		polgármester 



